Kamu bisa jelasin ke aku soal Shin Hye-sun dalam bahasa bali?

Shin Hye-sun embas ring Koréa Selatan, 31 Agustus 1989, yusan dané 31 tiban. Dané model, presenter miwah aktris utawi pragina saking Koréa Selatan. Dané ngawitin karir dados aktris utawi pragina ring serial televisi School 2013 nyarengin aktor Lee Jong-suk miwah Kim Woo-bin. Selanturnyane dané sering ngamolihang peran ring makudang-kudang drama, yadiastun durung dados peran utama, minakadi ring drama Angle Eyes (2014), High School King Of Savvy (2014), Oh My Ghost (2015), She Was Pretty (2015), Five Enough (2016), The Legend Of The Blue Sea (2016), miwah Stranger (2017). Dané prasida dados peran utama mawit saking drama sané mamurda My Golden Life (2017). Saantukan peran dané ring drama puniki, dané ngamolihang kalih penghargaan ring KBS Drama Awards (2017), inggih punika penghargaan Aktris Luar Biasa miwah penghargaan Pasangan Terbaik sareng Park Shi-hoo. Sasukat punika dané sering dados peran utama, minakadi ring drama Still 17 (2018), Angel's Last Mission: Love (2019), miwah Mr. Queen (2020). Dané taler prasida ngamolihang kalih penghargaan saantukan peran dané ring drama  Angel's Last Mission: Love (2019), inggih punika penghargaan Aktris Terbaik miwah penghargaan Pasangan Terbaik sareng Kim Myung-soo ring KBS Drama Awards (2019).